
MÄÄRUS 
Narva                                                                                 	06.09.2017. a nr ..............
Narva Linnavalitsuse 06.09.2017. a määruse nr 18 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
§1. Määruse muutmine
Narva Linnavalitsuse 06.09.2017. a määruse nr 18 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ § 2 lõiget 1 muudetakse, andes see uues redaktsioonis:
„(1) Koolieelse lasteasutuse õpetajate ja õpetajaabide (edaspidi rühmatöötajad) tööjõu kulueelarve koostamisel rakendatakse kriteeriumina kuu pearaha. Kuu pearaha on rühmaliigi ja vastava rühma laste normatiivarvu lõikes järgmine:
	Rühma
	Laste 
	Kuu 

	liik
	alaliik
	normatiivarv
	pearaha*

	sõimerühmad
	tavarühm
	14 last
	209 eurot

	lasteaia rühmad
	tavarühm
	20 last
	165 eurot

	liitrühmad
	tavarühm
	18 last
	183 eurot

	kehapuudega laste rühmad
	erirühm
	12 last
	274 eurot

	tasandusrühmad
	erirühm
	12 last
	274 eurot

	meelepuudega laste rühmad
	erirühm
	10 last
	329 eurot

	arendusrühmad
	erirühm
	7 last
	470 eurot

	liitpuudega laste rühmad
	erirühm
	4 last
	822 eurot

	sobitus-sõimerühmad
	erirühm
	-
	627 eurot

	lasteaia sobitusrühmad
	erirühm
	-
	495 eurot


[bookmark: para2lg2]* Kuu pearaha on arvestatud lähtuvalt 1 kvalifikatsiooninõuetele vastava õpetaja töökohast ja 2 õpetajaabi töökohast sõimerühmas ning 2 kvalifikatsiooninõuetele vastava õpetaja töökohast  ja 1 õpetajaabi töökohast lasteaiarühmas“.
§2. Rakendussätted
(1) Määrust rakendatakse alates 01.01.2018. a.
(2) Määrus jõustub seadusega sätestatud korras.
Tarmo Tammiste
Linnapea	Ants Liimets
	Linnasekretär







Õ  I  E  N  D                                              	    22.01.2018. a nr 3.1-19/2

Narva Linnavalitsuse 06.09.2017. a määruse nr 18 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel

Narva Linnavolikogu 26.03.2015. a määruse nr 6 „Pedagoogide töötasustamise kord“ alates 01.01.2018. a tehtud muutmisest lähtuvalt koolieelsete lasteasutuste õpetajatele (sh eesti keele õpetajale, muusika-, liikumis- või ujumisõpetajale) ja tugispetsialistile (logopeedile, eripedagoogile, defektoloogile ja lasteaiapsühholoogile) on kehtestatud kuutöötasu alammäär 978 eurot. Seoses sellega tekkis vajadus muuta Narva Linnavalitsuse 06.09.2017. a määruse nr 18 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ § 2 lõikes 1 kinnitatud koolieelse lasteasutuse õpetajate ja õpetajaabide tööjõukulude määramise kriteeriumid.

Muudetakse ka lasteaedade rühmatöötajate (õpetajad ja õpetaja abid) tööjõukulude määramise kriteeriume. Haridus- ja teaduministri 11.09.2015. a määruse nr 42 „Koolieelse lasteasutuse personali miinimumkoosseis“ § 3 lg 1 kohaselt luuakse lasteasutuse rühmas vähemalt üks õpetaja ametikoht. Lähtuvalt antud põhimõttest arvestatakse kuu pearaha lasteasutuse rühmades järgneva põhimõtte alusel:
sõimerühmas töötavad 1 õpetaja ja 2 õpetaja abi;
lasteaiarühmas töötavad 2 õpetajat ja 1 õpetaja abi.

Eeltoodud muudatustega kaasnevate kulude katteks moodustab vajaminev summa 2018. aastal 1 360 000 eurot, sellest riik eraldab 910 000 eurot (67%) ja Narva linna omaosalus moodustab 450 000 eurot (33%). Summad on ettenähtud Narva Linnavalituse Kultuuriosakonna 2018 a . kinnitatud kulueelarves.

